Diari Oficial de la Generalitat Valenciana


Sumari del DOGV 8821, del 27-05-2020 (2020/3684)

RESOLUCIÓ de 22 de maig de 2020, de la Direcció General de Medi Natural i Avaluació Ambiental, per la qual es deixa sense efecte la Resolució de 15 d'abril de 2020, de regulació de determinats controls de fauna cinegètica durant l'estat d'alarma per la Covid-19, i es prorroguen determinats aprofitaments ordinaris paralitzats durant l'estat d'alarma.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8821

Data del DOGV
:   27-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3684


Data del document
:   22-05-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * epidèmia
    * legislació
    * salut pública
    * estat d'emergència
    * política sanitària
    * malaltia infecciosa

RESOLUCIÓ de 22 de maig de 2020, de la Direcció General de Medi Natural i Avaluació Ambiental, per la qual es deixa sense efecte la Resolució de 15 d'abril de 2020, de regulació de determinats controls de fauna cinegètica durant l'estat d'alarma per la Covid-19, i es prorroguen determinats aprofitaments ordinaris paralitzats durant l'estat d'alarma. [2020/3684]  
En atenció a l'actual situació epidemiològica de la crisi sanitària provocada per la Covid-19, el ministre de Sanitat, en aplicació de la fase 1 del Pla per a la transició cap a una nova normalitat, ha procedit a flexibilitzar determinades mesures per a les unitats territorials que accedeixen a aquesta fase d'acord amb l'Ordre SND/399/2020, de 9 de maig. En particular, s'han introduït la caça i la pesca esportiva i recreativa com a noves activitats permeses en la fase I, mesura adoptada mitjançant la disposició final segona de l'Ordre SND/414/2020, de 16 de maig, que regula les activitats permeses en la fase II del Pla per a la transició cap a una nova normalitat. En conseqüència, la caça i la pesca continental esportiva i recreativa es poden desenvolupar en les unitats territorials formades per les províncies de Castelló, València i Alacant a partir de les 00.00 hores del dia 18 de maig de 2020.  
  
En aquest context, no és necessari mantindre la vigència de la Resolució de 15 d'abril, d'aquesta Direcció General de Medi natural i Avaluació Ambiental, relativa a la regulació de determinats controls de fauna cinegètica durant l'estat d'alarma provocat per la Covid-19, publicada en el DOGV número 8793, de 20 d'abril de 2020. Les mesures establides en aquell moment s'adaptaven al que es preveu en l'article 7 del Reial decret 463/2020, sobre la limitació de la llibertat de circulació de les persones, però la flexibilització posterior realitzada en aplicació de la fase 1 del Pla per a la transició cap a una nova normalitat les ha deixades desfasades. Per això, es va emetre el 18 d'abril una nota informativa amb la finalitat d'aclarir en què estat quedaven les autoritzacions en matèria cinegètica emeses amb anterioritat a l'estat d'alarma així com les tramitades durant el mateix a l'empara de la referida Resolució de 15 d'abril, d'aquesta direcció general.  
Per tot això, d'acord amb les competències atribuïdes a aquesta direcció general pel Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat i por el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, resolc:  
  
Primer  
D'ara en avant queda sense efecte la Resolució de 15 d'abril de 2020, del director general de Medi Natural i d'Avaluació Ambiental, per la qual es regulen determinats controls de fauna cinegètica durant l'estat d'alarma provocat per la Covid-19, sense perjudici del que s'indica mitjançant la nota informativa de 18 d'abril, d'aquesta mateixa direcció general, relativa a les autoritzacions emeses a l'empara d'aquesta.  
  
Segon  
Ampliar el període per a l'execució dels aprofitaments cinegètics ordinaris de cabra salvatge que van ser paralitzats per la declaració de l'estat d'alarma en el cas concret d'aquells autoritzats per la Direcció Territorial de Castelló. A fi de complir els contingents autoritzats per a la temporada 2019/2020, se'n prorroga el període hàbil fins al 30 de setembre de 2020. Mitjançant instruccions de la direcció territorial corresponent, disponibles a través de la www.agroambient.gva.es, es matisaran les condicions de caça, tenint en compte la compatibilitat d'usos i el cicle biològic de l'espècie, així com les condicions de control dels exemplars abatuts, amb la prevalença dels sistemes telemàtics sobre els presencials.  
Tot això, sense perjudici de les normes que, en desplegament del Reial decret 463/2020, es dicten per l'autoritat competent en matèria de caça o siguen aplicables al desenvolupament de l'activitat cinegètica.  
  
Contra aquesta resolució, que no posa fi a la via administrativa, pot interposar-se, en el termini d'un mes a comptar de l'endemà de la publicació, un recurs d'alçada davant del titular de la Secretaria Autonòmica d'Emergència Climàtica i Transició Ecològica, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 22 de maig de 2020.- El director general de Medi Natural i d'Avaluació Ambiental: Francisco Javier Quesada Ferre.